Ambasada amerikane në Jeruzalem, përsëri në qendër të debateve 
Një vendim për të bashkuar konsullatën e vjetër me ambasadën e re në Qytetin e Shenjtë, ka shkaktuar zemërim tek palestinezët.
Vendimi shkaktoi një valë të re zemërimi. Për palestinezët, kjo lëvizje do të thotë një ulje të nivelit të marrëdhënieve, një fyerje e mëtejshme pas lëvizjes së ambasadës amerikane në Jeruzalem, që në vetvete disa e interpretuan si shenjë se Uashingtoni kishte vrarë çdo shpresë për një shtet të pavarur palestinez me Qytetin e Shenjtë si kryeqytet. Për izrealitët, kjo legjitimon pretendimin se Jeruzalemi është kryeqyteti i tyre i pandarë, një premtim që Uashingtoni e kishte bërë para shumë kohësh, dhe që Presidenti Trump më në fund e përmbushi. Ambasada e re në shtetin hebraik po merr konsullatën e Jeruzalemit, që gjithmonë kishte shërbyer si lidhje direkte e palestinezëve me Uashingtonin. Tani atyre u duhet ta bëjnë këtë përmes ambasadorit amerikan, David Friedman, një ide që indinjon shumë vetë që e akuzojnë atë se është i njëanshëm në favor të Izraelit. Në pjesën arabe në lindje të Jeruzalemit, mes zemërimit, zhgënjimit dhe dëshpërimit, mesazhi është i qartë. thotë Rami Nasrallah, i Qendrës Ndërkombëtare për Paqe dhe Bashkëpunim. Në pjesën hebraike në perëndim të Jeruzalemit, nuk mohohet që vendimi i Uashingtonit është një deklaratë politike, por edhe një çështje praktike. thotë Dan Diker, i Qendrës së Jeruzalemit për Çështje Publike. Një bashkëjetesë e tensionuar është vështirësuar edhe më shumë, ndërsa të dyja palët presin që presidenti Trump të paraqesë një plan paqeje që e ka premtuar prej kohësh. Ndërsa izraelitët pretendojnë fitore dhe zemërimi i palestinezëve rritet, njëra palë pret me padurim, ndërsa tjetra me ankth.